cyanic-selkie/wikianc huggingface dataset:
Holocaust
Konsentrasie- en arbeidskampe (1933–1945)
Die Derde Ryk (Nazi-Duitsland) het aan die begin die konsentrasiekampe as plek van opsluiting gebruik. Hoewel die dodetal hoog was- die sterftesyfer was 50%- was dit nie ontwerp as doodskampe nie. Na 1939 het die kampe al hoe meer ontaard in plekke waar Jode en krygsgevangenes doodgemaak of as gedwonge handearbeiders misbruik is- ondervoed en gedurig uitgelewer aan wrede martelings. Teen 1942 was daar reeds ses groot kampe in Pole gebou, uitsluitlik vir die doel om mense dood te maak. Na raming het die Duitsers 15 000 kampe en subkampe in die besette gebiede. meestal in Oos-Europa, gehad.
Uitwissing deur arbeid was 'n beleid van stelselmatige uitwissing- gevangenes is letterlik tot die dood toe laat werk, of tot totale uitputting gedryf waarna die gaskamers, of 'n skoot deur die kop, die einde beteken het..
Sommige kampe het die mense by hul aankoms met 'n identifikasienommers getatoeëer. Diegene gesond genoeg vir werk moes skofte van 12-14 ure werk. Boonop was hulle, voor en na werk, gereeld vir ure aan die deurgaan van registerlyste onderwerp; gevangenes is gereeld aan blootstelling dood. Die Warskou-ghetto was die grootste met 38 000 mense, Łódź Ghetto was tweede, met 160 000 aangehoudenes. Hulle was inderdaad totaal oorbevolk en het gedien as instrumente vir "stadige, passiewe moord." Hoewel die Warskou-ghetto 30% van die stad se inwoners gehuisves het, het dit slegs 2.4% van die stad se oppervlakte beslaan, met gemiddeld 9,2 mense per kamer.
Nuwe metodes vir massamoorde
In Desember 1939 is die gebruik van gifgas deur die Nazis ingebring as 'n nuwe metode vir massamoorde. Eers was dit die eksperimentele gasvragmotors toegerus met gassilinders en afgeseelde vraghouers. Sielsiekes van die sanatoriums in die Pomeranië-provinsie in Oos-Pruise, en die besette Pole, was die proefkonyne as deel van Operasie Aksie T4. In die Sachsenhausen -konsentrasiekamp is groter vragmotors, wat 100 mense op 'n slag kan laai, vanaf November 1941 gebruik. Die voertuig se uitlaatgasse het die dood teruggepomp in die vraghouers. Nog 15 hiervan is deur die Einsatzgruppen in die besette Sowjetunie ontplooi. Sowat 500 000 mense, hoofsaaklik Jode, maar ook Romanis (Sigeneuners) en ander is op die wyse doodgemaak. Die voertuie is noukeurig gemonitor en 'n verslag het aangedui dat, na 'n maand, "97 000 mense met drie voertuie verwerk is, sonder om enige defekte in die werking daarvan te bespeur.
Daar is 'n behoefte aan tegnieke vir massamoorde het Hans Frank, goewerneur van die algemene regering, verklaar. Volgens hom was dit onmoontlik om so baie mense almal eenvoudig dood te skiet. "Ons sal egter stappe moet neem om hulle op 'n manier uit die weg te ruim." Dit was hierdie "probleem" wat die SS laat eksperimenteer het met gifgasse. Dit blyk dat Christian Wirth die ontwerper van die gaskamers was.
Gaskamers
Gevangenes het met vragtreine in beestrokke by die uitwissingkampe aangekom. Soms is hele treinvragte reguit na die gaskamers gestuur, maar gewoonlik het die kampdokter eers enkeles ondersoek om uit te kies wie is gesond genoeg vir slawearbeid of vir eksperimente. die meerderheid is reguit van die treine af na 'n ontvangsgebied gemarsjeer waar al hulle klere en besittings deur die Nazis vir die oorlogfonds op beslag gelê is. Dan is hulle soos diere nakend aangekeer na die storte om "ontluis" te word. Buite op die ingange na die storte was orals borde wat "baddens" en "saunas" aandui. Soms het elkeen selfs 'n klein koekie seep en 'n handdoek gekry om paniek te voorkom. Wanneer van hulle vra vir drinkwater, aangesien die lang treinrit sonder enige kos en water was, is hulle eenvoudig aangejaag en vertel daar wag koffie vir hulle in die kamp en dit word koud. .
Overbergsuikerbos
Die Overbergsuikerbos (Protea decurrens) is 'n struik wat aan die bekende Proteagenus behoort en is endemies aan Suid-Afrika. Die plant kom voor vanaf die Langeberg, Shaw se pas en op die Potberg. Dit is deel van die fynbos- en renosterveld-biome. Die plant word 50 cm in deursnee en 60 cm hoog en blom van Julie tot Augustus.
'n Brand vernietig die plant maar die sade oorleef. Die saad word in 'n doppie geberg en daarna deur die wind versprei. Die plant is eenslagtig. Bestuiwing vind plaas deur die werking van rotte en muise. Die plant groei in silkreetgruis op hoogtes van 150 - 700 m.
Tor-M1
Die Tor missielstelsel (Russies: torsus Tor; Afrikaans: top) is 'n kortafstand, laag- tot medium hoogte grond-tot-lugmissiel verdedigingstelsel, waarmee vliegtuie, helikopters, missiele, bomme, onbemande vliegtuie (soos die Suid-Afrikaanse Seaker-II) en ballistiese missiele neergeskiet kan word. Die Russiese GRAU naam vir die eerste produksiemodel is 9K330, maar by NAVO staan dit bekend as die SA-15 Gauntlet en die SA-N-9 Gauntlet (die skeepsgelanseerde weergawe).
Dit is 'n verdedigingstelsel wat teikens onder enige weersomstandighede dag of nag kan neerskiet. Die Tor-stelsel kan vliegtuie en die gelanseerde bomme/missiele van 'n vyandige vliegtuig neerskiet voor die vyandige bomme skade kan aanrig.
Die Tor is 'n lugmobiele eenheid, dit kan in 'n transportvliegtuig vervoer word en is toegerus met filtreerstelsels om beskerming teen kern-, biologiese- en chemiese aanvalle te bied.
Operasionele geskiedenis
In 'n perskonferensie oor die Suid-Ossetië-oorlog in 2008 het die Russiese woordvoerder van die Ministerie van Verdediging, Anatoliy Nogovitsyn, bespiegel oor die gebruik van die Tor-missielstelsel deur die Georgiese weermag in die aanval op Russiese vliegtuie. Die stelsel word voorgestel as 'n moontlike oorsaak vir die verlies van 'n Tu-22MR-strategiese bomwerper wat deur Georgiese lugverdediging afgeskiet is tydens 'n verkenningsmissie gedurende die konflik. Terwyl die verlies van die bomwerper ook toegeskryf word aan Buk-M1, wat Georgië in 2007 uit die Oekraïne verkry het, sou die verlies aan Tor toegeskryf kan word, sal dit die eerste keer wees dat die (nog onbewese) stelsel in 'n gevegsituasie gebruik is.
Die Russiese Weermag versterk hul gevegsvaardighede in die Verre-Ooste met behulp van die nuutste anti-missielstelsel 'Tor-M2U' op die Koerile-eilande, het Rossiyskaya Gazeta op 24 September 2015 berig. Voor dit het die soldate en offisiere vir ses maande die lugafweerstelsel in eksperimentele modus gebruik.
Rusland het Tor-M2 by die Khmeimim-lugbasis in Sirië ontplooi.
Afskiet van Ukraine International Airlines Vlug 752
Newsweek berig op 9 Januarie 2020 dat Amerikaanse amptenare glo dat die Ukraine International Airlines Vlug 752 deur 'n Iranse Tor-M1-missiel afgeskiet is, waarskynlik per ongeluk. Later die dag het die Kanadese premier, Justin Trudeau, aangekondig dat daar geloofwaardige Kanadese en geallieerde intelligensie is dat 'n Iranse grond-tot-lugmissiel waarskynlik die verlies van die Oekraïense vliegtuig veroorsaak het. Hy wou nie verder uitbrei oor die intelligensie nie. Eliot Higgins van Bellingcat het foto's van 'n Tor-neusgedeelte getwiet wat na bewering op die ongeluksterrein geneem is. Op 10 Januarie 2020 erken Iran dat hulle per ongeluk die Oekraïense vlug 752 afgeskiet het, weens 'n menslike fout met die identifisering van die vliegtuig as 'n moontlike vyandige indringer.
Frank Sutton
Frank Sutton (23 Oktober 1923 – 28 Junie 1974) was 'n Amerikaanse akteur. Hy was bekend vir sy rolle in die rolprente Town Without Pity (1961) en The Satan Bug (1965), en in die televisiereekse The Witness (1960) en Gomer Pyle: USMC (1964).
Pamela Bellwood
Pamela Bellwood (gebore 26 Junie 1951) is 'n Amerikaanse aktrise. Sy is bekend vir haar rolle in die rolprente Airport '77 (1977), Serial (1980), en Hangar 18 (1980), en in die televisiereeks Dynasty (1981).
Madeiraeilande
Die Madeiraeilande (Portugees: Arquipélago da Madeira) is 'n eilandgroep geleë in die Noord-Atlantiese Oseaan tussen en  omtrent 580 km reg wes van Marokko op die kus van Afrika, en 870 km suidwes van Lissabon, Portugal.
Die Madeiraeilande, wat oorspronklik aan die Romeine bekend was as die Pers Eilande, is (per ongeluk) in 1418 deur Portugese seevaarders herontdek waarna Portugese setlaars hulle daar vestig. Dit is tans 'n outonome gebied van Portugal. Madeira en Porto Santo is die enigste bewoonde eilande.
Die eilande is 'n gewilde vakansieoord, wêreldwyd bekend vir madeirawyn, borduurkunstenaars, oujaarsaandfeesvieringe met indrukwekkende vuurwerkvertoning, 'n aangename klimaat, mooi landskap en pragtige blomme. Saam met die Asore, Kaap Verde en die Kanariese Eilande vorm die Madeiraeilande 'n eie biogeografiese streek, Makaronesië, wat – ten spyte van die lang afstande – ooreenkomste tussen die eilande se fauna en flora toon.
Hogsback
Hogsback is 'n dorp in die Amatolaberge van die Oos-Kaapprovinsie (Suid-Afrika), sowat 30 km van Alice af. Die R345-streeksroete gaan deur die dorp.
Yakovlev Yak-9
Die Yakovlev Yak-9 was 'n vegvliegtuig wat deur Rusland ontwikkel en gebruik is tydens die Tweede Wêreldoorlog. Die Yakovlev Yak-9 is ontwikkel uit die Yakovlev Yak-7. Die Yak-7 is ontwikkel as 'n tweesitplek opleidingsvliegtuig maar sy vliegvermoë was beter as die van die Yak-1 en gevolglik was 'n enkelsitplek-vegvliegtuigweergawe bestel waarvan meer as 5 000 gebou is.
Hogsback
Natuurskoon
Die omgewing van Hogsback, wat die Tyhumerivier en vrugbare vlaktes van die Tyhumevallei insluit, word deur drie bergrûe oorheers, wat soos die borsels op die rug van 'n vark lyk en aanleiding tot die dorp se ongewone naam gegee het. In die winter word in hierdie berggebied dikwels sneeuvalle aangeteken. Hogsback staan bekend vir sy natuurskoon met inheemse bosse (sommige boomreuse hier is van die oudste aangetekende eksemplare van hul spesie), watervalle en forelhengel. Die bosse is die habitat van talle voëlspesies, waaronder loeries en papegaaie. 'n Aantal pragtige staproetes is in die gebied gevestig.
Yakovlev Yak-9
Ontwikkeling
Die Yak-9 was ontwerp saam met die Yakovlev Yak-3 en was 'n ontwikkeling van die Yak-7. Produksie van die Yak-9 het in Oktober 1942 begin. Dit het verskil van die vorige modelle omrede daar 'n ligte metaalallooi vir die vlerke gebruik is instede van hout. Die vliegtuig het homself bewys tydens die Slag van Stalingrad waar dit teen die Messerschmitt Bf 10taa9 te staan gekom en dit oorskadu het. Die Free French Normandie-Niemen Group, wat saam met die Russiese Lugmag geveg het, en die Vry Poolse eskaders was met die Yak-9 toegerus. Teen die middel van 1943 is meer en meer aluminium gebruik om die vliegtuig sterker en ligter te maak. Terselfdertyd is die VK-105-motor ook verbeter. Van die variante is die Yak-9M en die Yak-9D. Die Yak-9DD was ontwikkel met 'n ultralangtogafstand om die Amerikaanse bomwerpers te vergesel van en na die Oekraïne en die suide van Italië.
Hogsback
Landskap en geskiedenis
Die landskapsbeeld van Hogsback is sterk beïnvloed deur een van die eerste setlaars, die tuinier Thomas Summerton uit Oxford (Engeland), wat probeer het om die flora van die Engelse platteland hier te herskep. Appelboorde, lane met haselneute aan weerskante, talle bessievrugte en blomme uit Summerton se vaderland het in die gebied uitgebrei.
Yakovlev Yak-9
Ontwikkeling
Die laaste variant is die Yak-9U wat heeltemal van metaal gemaak is. Die Yak-9U het die eerste keer in Desember 1943 gevlieg en is in diens gestel in die middel van 1944. Dit was aanvanklik toegerus met die VK-105PF-2 motor en later die VK-107A wat 'n maksimumsnelheid van 698 km/h verseker het. Selfs die eerste Yak-9U's was beter as die Duitse vegvliegtuie.
Hogsback
Landskap en geskiedenis
Daar word dikwels beweer dat die Amatolabos die Engelse skrywer J.R.R. Tolkien tot sy fiktiewe Mirkwood-bos in die roman The Lord of the Rings (Die Heer van die Ringe) geïnspireer het.
Wortelmondjellievis
Die Wortelmondjellievis (Rhizostoma sp.) kom voor aan die hele kuslyn van Suid-Afrika en is die grootste jellievis.
Voorkoms
Die dier is deurskynend blou of wit en het geen tentakels nie en word tot 30 cm in deursnee.
Habitat
Die dier dryf rond op die oppervlakte van die see. Hulle vreet deur mikroskopiese diertjies uit die water te filtreer. Hulle spoel dikwels op strande uit en word geëet deur skilpaaie.
Yakovlev Yak-9
Ontwikkeling
Daar was 16 769 Yak-9 vegvliegtuie gebou tydens die oorlog en produksie het tot in 1946 voortgeduur. Gedurende die Koreaanse oorlog was die Yak-9 toegerus met kanonne en dit was die gevorderdste vliegtuig in die Noord-Koreaanse Lugmag. Daar was meer as 37 000 van die Yak vegvliegtuie gebou.
Besproeiing
Besproeiing is die kunsmatige natlei van plante deur die toediening van water. Besproeiing is noodsaaklik in droë gebiede of as die natuurlike reënval onvoldoende is. Die water vir besproeiing kan uit 'n dam, rivier of boorgat gepomp word. 'n Besproeiingstelsel word gewoonlik ingespan om die taak te outomatiseer.
Besproeiing is vir die eerste keer in Suid-Afrika net na die koms van Jan van Riebeeck in die Kaap toegepas.
Tipes
Besproeiingstelsels kan in drie tipes ingedeel word, naamlik: vloedbesproeiingstelsels, bewegende besproeiingstelsels en statiese besproeiingstelsels.
Vloedbesproeiing
'n Vloedbesproeiingstelsel is 'n stelsel waar water oor die grondoppervlak gevloed word om die grond te benat. As voorbeeld kan water vanaf 'n kanaal in 'n bedding afgekeer word. Die tipe stelsel is gewoonlik goedkoop, maar arbeidsintensief. Die voordeel is dat die blare en vrugte nie nat word nie, wat siektes en verrotting verminder.
Bewegende besproeiing
'n Besproeiingstelsel wat beweeg terwyl dit water oor die landoppervlak toedien. Voorbeelde hiervan is stelsels met spilpunte en kruipspuite. Die stelsels is geoutomatiseer (lae arbeidsbehoefte), maar duur om te installeer.
Statiese besproeiing
'n Besproeiingstelsel wat stilstaan terwyl water toegedien word. Voorbeelde van hierdie stelsels is sprinkel- en mikrobesproeiingstelsels.
Sprinkelbesproeiing
Sprinkelstelsels word geklassifiseer as permanente en verskuifbare stelsels wat water bokant die grond versprei. Die pype van permanente stelsels word permanent op een plek gelaat. Verskuifbare stelsels word heel tyd rondbeweeg om effektiewe dekking te kry, maar kan sekere plante beskadig.
Impak
Besproeiing kan die oesopbrengs verhoog of dit moontlik maak om 'n gewas in droë gebiede te verbou. Dit kan ook tydelik ingespan word tydens buitengewone droogtes as 'n oorbruggingsmaatreël. Die tegnologie is gewoonlik duur en daar moet gesorg word dat die voordele van verhoogde oesopbrengste nie die installasie- en bedryfskoste van die besproeiingskema oorskry nie.
Soms kan besproeiing selfs skadelik wees as te veel water toegedien word, of as besoedelde water soute en ander gifstowwe versprei wat deur die plante opgeneem word en hul groei belemmer.
Aleksa Palladino
Aleksa Palladino (gebore 21 September 1980) is 'n Amerikaanse aktrise. Sy is bekend vir haar rolle in die rolprent Before the Devil Knows You're Dead (2007) en in die televisiereekse Boardwalk Empire (2010) en Halt and Catch Fire (2014).
Tom Payne (akteur)
Tom Payne (gebore 21 Desember 1982) is 'n Engelse akteur. Hy is bekend vir sy rolle in die rolprente Miss Pettigrew Lives for a Day (2008) en The Physician (2013), en in die televisiereekse Waterloo Road (2006) en The Walking Dead (2010).
Tuileries-paleis
Dit is in 1564 gebou en geleidelik uitgebrei totdat dit die westekant van die Louvre se binnehof afgesluit het. Sedert die verwoesting van die Tuileries is die Louvre-binnehof oop; dit is nou die ligging van die oostelike deel van die Tuileries-tuin.
James Stevenson-Hamilton
Majoor James Stevenson-Hamilton (*2 Oktober 1867, Dublin, Ierland – †10 Desember 1957, Witrivier, Transvaal) was ’n Iers-gebore Suid-Afrikaanse wild- en natuurbewaarder en soldaat.
Vroeë lewe
Stevenson-Hamilton is gebore as die oudste van nege kinders van kol. James Stevenson en sy vrou, Eliza Hamilton. Omdat hy die oudste was, was hy die erfgenaam van die familie se landgoed in Fairholm by Larkhall in Skotland. Stevenson-Hamilton was in Rugby op skool en is toe na die Militêre Akademie Sandhurst waar hy ’n professionele soldaat geword het. In 1888 was hy 'n tweede luitenant in die 6th Inniskilling Dragoons gedurende die Zoeloe-opstand. Hy het in 1898 saam met maj. A. St Hill Gibbons aan die Kaap-na-Kaïro-ekspedisie deelgeneem en gedurende 1898-1899 aan die ondersoek van die Kongo-Zambezi-waterskeiding. Gedurende die Tweede Vryheidsoorlog is Stevenson-Hamilton eervol vermeld en het hy die Queens’s Medal (met 5 gespes) en die King’s Medal (met 2 gespes) ontvang. Teen die einde van die oorlog is hy tot luitenant-kolonel bevorder.
Begin van die Krugerwildtuin
links|200px|duimnael|James Stevenson-Hamilton. Ná die Boereoorlog, in Julie 1902, is hy aangestel as die eerste Opsiener van die Sabie-wildreservaat, ’n gebied wat vóór die oorlog vir die beskerming van die natuurlewe geproklameer is, maar waaraan daarna niks gedoen is nie. Toe Stevenson-Hamilton jag in daardie gebied verbied, het hy teenstand van jagters, boere, wilddiewe, politici en mynmaatskappye ondervind. Nadat hy egter in 1903 ’n groep senior polisie-offisiere met welslae laat vervolg het, het sy teenstanders besef hy is vasbeslote om die gebied as 'n reservaat te bewaar. Die Swartes het hom die gepaste bynaam Skukuza (Shangaan vir hy wat alles omkeer) gegee. Die hoofruskamp se naam is in 1936 verander van “Sabiebrug” en na hom vernoem.
Aanvanklik het Stevenson-Hamilton geen personeel gehad nie, maar teen 1903 het hy vyf Blanke en vyftig Swart bewaarders aangestel om hom te help. In 1904 het hy daarin geslaag om die wildtuin uit te brei (dit het eers slegs die gebied tussen die Krokodil- en Sabieriviere beslaan) sodat dit die gebied tussen die Letaba- en Sabierivier ingesluit het. Dit is later tot teen die Limpoporivier vergroot.
Eerste Wêreldoorlog
Stevenson-Hamilton is uit sy regiment gesekondeer om die betrekking van bewaarder twee jaar lank waar te neem. Toe hy na die Verenigde Koninkryk teruggeroep word om bevel oor sy regiment oor te neem, het hy verkies om as bewaarder aan te bly. Gedurende die Eerste Wêreldoorlog het hy egter weer by die leër aangesluit en in Noord-Afrika geveeg, waarna die Orde van die Nyl aan hom toegeken is. In 1917 aan die einde van die Eerste Wêreldoorlog was Stevenson-Hamilton werksaam in die Soedannese gemeenskapsdiens en teen 1921 in die Soedannese wildbeskermingsdiens.
Terug by die wildtuin
By sy terugkeer na die Sabie-wildreservaat het hy sy pogings voortgesit om die wildtuin as ’n nasionale park geproklameer te kry. Wetgewing in hierdie verband is in 1926 aangeneem en op aanbeveling van Stevenson-Hamilton is die Sabie-wildreservaat die Nasionale Krugerwildtuin genoem. Twee jaar later is dit vir die publiek oopgestel. Stevenson-Hamilton het tot 1946 as hoof van dié wildtuin aangebly en toe afgetree. Hy het na Skotland vertrek, maar later na Suid-Afrika terugkeer waar hy hom op Witrivier, naby die Nasionale Krugerwildtuin gevestig het en is in 1957 daar oorlede.
Haarlem, Nederland
Die stad Haarlem is die hoofstad van die Nederlandse provinsie Noord-Holland en word vir die eerste keer in 'n dokument uit die 10de eeu genoem. In 1245 het die stad regte van Willem II van Holland ontvang. Aan die einde van die Middeleeue het Haarlem een van die belangrikste stede van Holland geword. Gedurende die vroegmoderne tyd ontwikkel die stad op industriële gebied as 'n tekstielstad en kulturele gebied vir die skilderkuns.
James Stevenson-Hamilton
Nalatenskap en eerbewyse
duimnael|Stevenson-Hamilton-Gedenkbiblioteek Hy het verskeie boeke geskryf, naamlik Animal life in Africa (1912), The Low-veld (1929), South African Eden (1937) en Wild life in Southern Africa (1947). Hoewel hy nie ’n wetenskaplike opleiding gehad het nie, is die boeke waardevolle naslaanwerke omdat hulle op regstreekse waarneming en ondervinding gebaseer is. Stevenson-Hamilton het eredoktorsgrade in die regte aan die universiteite van Kaapstad en die Witwatersrand in 1945 ontvang vir sy bydrae tot die bewaring van die natuurlewe. Hy was genoot van die Royal Geographical Society en het silwermedaljes van die Londen Soölogiese Vereniging en die Vereniging vir die Bewaring van die Fauna en Flora van die Ryk ontvang.
Haarlem, Nederland
Tans het die munisipaliteit ongeveer 152 000 inwoners (2012). Onlangs is Haarlem tot die beste winkelstad van Nederland verkies.
Emmett Dalton
Emmett Dalton (3 Mei 1871 – 13 Julie 1937) was 'n Amerikaanse skrywer en akteur. Hy was bekend vir sy rolle in die rolprente Beyond the Law (1918) en When the Daltons Rode (1940).
Haarlem, Nederland
Op die sentrale plein, die Grote Markt, staan die standbeeld van Laurens Janszoon Coster, die uitvinder van die boekdrukkuns, wat 'n boek in sy hande hou. Die water van die Spaarnerivier wat reeds eeue lank deur Haarlem vloei, is al deur menige sanger en digter in hulle werk genoem. Onder andere die Haarlemse sanger Boudewijn de Groot en die ander wat onder die skuilnaam Wilfried 'n CD vrygestel het, sing albei oor die mooi rivier.
'n Entjie van die Grote Markt is Barteljorisstraat. Die winkel van Horlogerie Ten Boom staan nog steeds in die straat. Die Ten Boom gesin het baie Jode gehelp deur hulle in hul huis in te neem gedurende die Tweede Wêreldoorlog.
Harlem, Manhattan
In 1658 het Peter Stuyvesant, direkteur-generaal van die Nederlandse kolonie Nieuw Nederland in die VSA, die nedersetting Nieuw Haarlem in die noordelike deel van Manhattan gestig. Nadat Brittanje Nieuw Nederland in 1664 ingepalm het, is die kolonie en sy hoofstad albei tot "New York" herdoop, maar die naam Haarlem het min of meer onveranderd gebly. Die spelling is na Harlem verander in ooreenstemming met die Engelse gebruik van destyds.
Bloublasie
Die Bloublasie (Physalia utriculus), ook bekend as die "(Indo-Pasifiese) Portuguese man o' war", is 'n ongewerwelde dier met giftige tentakels wat in die see voorkom aan die hele kuslyn van Suid-Afrika sowel as in ander tropiese en sub-tropiese water.
P. utriculus word onderskei van die Atlantiese "Portuguese Man o' War" (Physalia physalis) deur sy kleiner blasie (ses duim in vergelyking met twaalf) en het 'n enkele lang tentakel. P. utriculus verskyn gereeld in swerms.
In teenstelling met sy voorkoms is die bloublasie nie 'n gewone jellievis nie, maar 'n sifonofoor, wat nie 'n enkele organisme is nie, maar 'n kolonie van klein gespesialiseerde enkelinge wat zoïede genoem word. Hierdie zoïede is aanmekaar verbind en geïntegreerd sodat hulle nie onafhanklik kan bestaan nie.
Voorkoms
Die blasie is ongeveer 5 cm lank en die tentakels word tot 10 m lank uitgestrek of 30 cm lank wanneer dit opgekrul is.
Poliepe
Die bloublasie (in Nederlands Portugese oorlogskip genoem) bestaan ​​uit vier tipes poliepe. Elke poliep het sy eie taak.
Habitat
Die bloublasie dryf op die oppervlak van die water. Die tentakels is gewapen met netels wat gebruik word om die prooi te verlam. Dit veroorsaak pynlike brandwonde en die sap van die suurvy verlig die pyn.
Trivia
Die bloublasievis (Nomeus gronovii) bly in 'n simbiotiese verhouding met bloublasies.
Sampie Mastriet
Sampie Mastriet (gebore op Mariasdal, Bonnievale op 3 Augustus 1990) is 'n rugbyspeler wat vir die Blou Bulle in die Curriebeker en die Bulls in superrugby speel.
Heure
Heure is ’n nedersetting in die munisipaliteit Berkelland in die provinsie Gelderland in Nederland.
Hideki Maeda
Hideki Maeda (前田 秀樹) is 'n voormalige Japannese sokkerspeler. Hy het vir die Japannese nasionale sokkerspan uitgedraf.
Callyspongia erecta
Callyspongia erecta is 'n sponsspesie in die taksonomiese indeling van die Demospongiae (gewone sponse). Die liggaam van die spons bestaan uit kieselnaalde en sponginevesels en is in staat om baie water op te neem.
Die spons behoort tot die genus Callyspongia en tot die familie Callyspongiidae. Die wetenskaplike naam van die spesie is die eerste keer geldig gepubliseer in 1898 deur Kieschnick.
Adidas Jabulani
Die Jabulani was die amptelike sokkerbal vir die FIFA Sokker-Wêreldbekertoernooi in 2010. Die Jabulani is op 4 Desember 2009 in Kaapstad bekendgestel. Die bal is deur die Loughborough Universiteit in die Verenigde Koninkryk ontwerp en deur Adidas vervaardig. 'n Goud gekleurde weergawe van die Jabulani, die Jo'bulani, is tydens die eindstryd gebruik.
Die woord "jabulani" beteken "jubel" of "om fees te vier" in Zoeloe. Adidas het die bal elf kleure geverf wat die elf ampstale van Suid-Afrika verteenwoordig.
Kritiek
Voor die aanvang van die wêreldbeker is daar reeds vanuit verskeie land kritiek teen die bal ontvang. Volgens verskeie spelers raak die bal onstabiel teen hoë snelhede en trek hoog as dit na die doelboks geskop word.
'n Wetenskaplike in vloeistofdinamika by NASA het na toetse die probleem bevestig. FIFA het gesê dat hulle na die wêreldbeker verdere ondersoek sal instel.
Coggeshall
Coggeshall is 'n dorp in die Engelse graafskap van Essex met sowat vier duisend inwoners.
Samuel Beckett
Samuel Beckett (1906–1989) was ’n Ierse skrywer uit wie se pen toneelstukke, romans en gedigte verskyn het. Beckett het in Frankryk gewoon en in beide Frans en Engels geskryf. Hy word wyd as een van die mees invloedryke skrywers van die 20ste eeu beskou en is veral bekend vir sy toneelstuk Waiting for Godot. Beckett is in 1969 met die Nobelprys vir Letterkunde bekroon.
Alma Beltran
Alma Beltran (22 Augustus 1919 – 9 Junie 2007) was 'n Amerikaanse aktrise. Sy is bekend vir haar rolle in die rolprente Marathon Man (1976), Immediate Family (1989), en Ghost (1990), en in die televisiereeks Mod Squad (1968).
Samuel Beckett
Beckett se werk se bied 'n somber, tragikomediese uitkyk op die menslike bestaan. Dit gaan dikwels met pessimisme en swartgalligheid gepaard en word meer minimalisties in sy latere loopbaan. Hy word as een van die laaste modernistiese skrywers beskou, en is een van die sleutelfigure in die sogenaamde "Teater van die Absurde".
Rhodes' Cottage
Die Rhodes' Cottage huisves 'n museum gewy aan die lewe van Cecil John Rhodes. Dit is geleë by Hoofstraat 246 in Muizenberg.
Samuel Beckett
Beknopte biografie
In 1930 keer hy terug na Ierland en werk by die Trinity-kollege, maar vertrek weer na twee jaar. Hy reis deur Europa en vestig hom uiteindelik permanent in Frankryk. Daar publiseer hy 'n kritiese studie van Marcel Proust se werk.
Hy poog om 'n boek in die styl van James Joyce te skryf, maar dit word later as 'n reeks kortverhale, More pricks than Kicks, vrygestel. Hierna bring hy die roman Murphy uit. Sy bekendste boeke is waarskynlik Molloy (1951), Malone Dies (1951 in Frans, in 1958 in Engels vertaal) en The Unnamable (1953, in 1960 vertaal).
Rhodes' Cottage
Hierdie beskeie huis is gebou in die 1880's en op 27 Februarie 1899 uit 'n boedel aan Rhodes verkoop. Dit het 'n tradisionele boustyl met 'n stoep. Oorspronklik het dit 'n sinkdak gehad. Die skuins erf word goed onderhou en gee uit die huis 'n uitstekende uitsig oor Valsbaai.
Keke Palmer
Keke Palmer (gebore 26 Augustus 1993) is 'n Amerikaanse aktrise. Sy is bekend vir haar rolle in die televisiereekse Scream Queens (2015) en Berlin Station (2016).
Rhodes' Cottage
Toe Rhodes in Februarie 1902 uit Engeland terugkeer, was hy maar kort op sy landgoed Groote Schuur in Nuweland. Hy het erg aan sy hart en asma gely en die koeler seelug by Muizenberg sou vir hom beter wees as die Februarie-warmte van Nuweland. Om die vloei van die vars seelug deur die huisie te verbeter is 'n gat deur die muur by sy bed gekap. Nogtans was hy ongemaklik en besluit dus om na die koeler Engeland terug te keer. Voor hy kon vertrek, sterf hy op 26 Maart 1902.
Wildfotografie
Wildfotografie is die afneem van wilde dierespesies in 'n bepaalde gebied met behulp van 'n kamera. Die opnames word gemaak tydens natuurlike handelings, soos vlug, jag, paargedrag of weiding. Wildfotografie is 'n onderdeel van natuurfotografie.
Blu-ray-skyf
Die Blu-ray-skyf (afkorting: BD, van Engels Blu-ray disc, letterlik "Bloustraalskyf") is 'n standaard vir hoë-resolusie-DVD-rolprente. 'n Oorspronklik mededingende formaat, High-Definition-DVD, is onder meer deur Toshiba bemark, maar intussen gestaak. In Maart 2016 is 'n nuwe formaat - Ultra HD Blu-ray - op die mark ingevoer wat video-inhoud met 4K-resolusie en hoë dinamiese omvang (HDR) kan stoor en weergee.
Blu-ray-tegnologie en -spelers is gemik op die verbruikersmark, terwyl professionele gebruikers twee variante ter beskikking sal hê - die Professional Disc for Data (PDD), wat as stoormedium vir gewone gegewens dien, en die Professional Disc for Broadcast (PDB), wat as medium vir die uitsaaibedryf ontwikkel is.
Die tegniese besonderhede van die Blu-ray-skyf is op 19 Februarie 2002 deur die nege stigterslede van die Blu-ray Group vasgelê; naas Matsushita, Pioneer, Philips, Sony, Thomson, LG Electronics, Hitachi, Sharp en Samsung het ook Dell, Hewlett-Packard, Apple en meer as 150 ander ondernemings by die vereniging aangesluit. Die Blu-ray Forum dien as organisatoriese raamwerk van die groep.
Blu-ray-spelers en -sagteware
Die eerste Blu-ray-spelers en -skywe het in 2006 op die Europese markte verskyn. Met pryse van meer as 1 000 € vir spelers en 30 € vir rolprente het die nuwe formaat aanvanklik 'n luukseproduk vir video-entoesiaste gebly. Sagteware-pryse in Noord-Amerika het egter reeds in laat 2006 tot omtrent 20 VSA-$ gedaal, en in September 2009 het die markprys vir intreevlak-spelers tot minder as $150 of €150 gedaal. Omstreeks 2014 word Blu-ray-spelers as produkte vir die massamark vervaardig en aangebied, met pryse vanaf €50 vir intreevlak-spelers en tegniese verbeteringe soos driedimensionale weergawe in meer gesofistikeerde spelers.
Enkele vervaardigers soos Denon, Marantz, Pioneer, Oppo (produksie word in die lente van 2018 gestaak) en Cambridge Audio bied sogenaamde universele spelers vir klankentoesiaste aan wat van hoëtrou-kpmponente voorsien word om naas Blu-ray ook oudiofiele klankformate soos Super Audio CD en DVD-Oudio asook gewone CD weer te gee. Panasonic het in 2009 die eerste draagbare Blu-ray-speler ingevoer.
Wildfotografie
Vorm en uitvoering
Wildfotografie word geag om een van die moeiliker vorme van fotografie te wees. Die rede hiervoor is dat daar nie slegs kennis benodig word van die fotografiese tegniek om 'n dier onder bepaalde omstandighede op natuurlike wyse vas te lê nie, maar ook omdat daar kennis moet bestaan van die biotoop waarin die dier voorkom. Insig in die verskillende veg- en vlugreaksies word benodig om te bepaal wanneer 'n dier by benadering deur 'n mens bedreig sal word en op die vlug sal slaan. 'n Wildfotograaf werk ook gewoonlik van 'n voldoende afstand af deur met behulp van tegniese middels, soos 'n telefotolens, wel die natuurlike gedrag te kan vasvang. Daar word soms ook gebruik gemaak van kamoeflering of skuilplekke.
Etiese kwessies
'n Punt van bespreking oor dié onderwerp is die nastreef van natuurgetrouheid, sonder manipulasie van die diere om gewenste reaksies op te wek. Die verstoring van die biotoop en gevolglike skade aan die fauna of flora en hulle onderskeie habitat moet te alle tye voorkom word.
Samuel Beckett
Beknopte biografie
Omdat hy sy stukke ná 1947 bykans uitsluitlik in Frans geskryf het, word hy saam met Eugène Ionesco as een die beste Franse dramaturge van die 20ste eeu beskou. Hy het self sy stukke in Engels vertaal.
Beckett is op 22 Desember 1989 in Parys, Frankryk aan emfiseem oorlede en is in die Cimetière du Montparnasse begrawe.
Callyspongia exigua
Callyspongia exigua is 'n sponsspesie in die taksonomiese indeling van die Demospongiae (gewone sponse). Die liggaam van die spons bestaan uit kieselnaalde en sponginevesels en is in staat om baie water op te neem.
Die spons behoort tot die genus Callyspongia en tot die familie Callyspongiidae. Die wetenskaplike naam van die spesie is die eerste keer geldig gepubliseer in 1887 deur Lendenfeld.
Ho Chi Minh-stad
Ho Chi Minh-stad (Viëtnamees: Thành phố Hồ Chí Minh; Viëtnamese uitspraak: [tʰàjŋ̟ fǒ hò cǐ mīŋ̟] of [tʰàn fǒ hò cǐ mɨ̄n]), algemeen bekend onder sy vorige naam, Saigon (Viëtnamees: Sài Gòn; [sàj ɣɔ̀n] of [ʂàj ɣɔ̀ŋ]), is die grootste stad in Viëtnam met die meeste inwoners. Volgens die 2019-sensus het die Ho Chi Minh-stad meer as 8,9 miljoen inwoners gehad en meer as 21 miljoen mense in die metropolitaanse gebied daarvan. In die suidooste van Viëtnam geleë, omring die stad die Saigonrivier en beslaan ongeveer 2061 vierkante kilometer.
R578 (Suid-Afrika)
Die R578 is 'n streeksroete wat die N1-nasionale pad, 5km suid van Louis Trichardt met die R81, 6 km wes van Giyani verbind.
Ho Chi Minh-stad
Voor die Viëtnamese nedersetting in die 17de eeu was die stad 'n ylbevolkte gebied wat agtereenvolgens deel van die historiese koninkryke van Funan, Champa en Khmer was. Met die aankoms van die Viëtnamese het die gebied meer welvarend geword en amptenare het hulself vanaf 1623 tot 1698 in die stad begin vestig. Nadat die laaste Viëtnamese dinastie die stad in 1862 aan die Franse afgestaan het, is die naam Saigon aanvaar en het die stad verstedeliking ondergaan om 'n belangrike ekonomiese sentrum in die streek te word. Die stad was die hoofstad van Suid-Viëtnam tot aan die einde van die Viëtnamoorlog wat deur Noord-Viëtnam gewen is in 1975. In 1976 het die regering van 'n verenigde Viëtnam Saigon hernoem na sy huidige amptelike naam ter ere van die kommunistiese leier Hồ Chí Minh.
Die stad is 'n streeksmag in finansies en besigheid en word deur die Globalization and World Cities Research Network as 'n beta-stad geklassifiseer. Dit is 'n opkomende internasionale toeristebestemming met gewilde landmerke wat verband hou met die oorblyfsels van sy koloniale verlede wat deur die argitektuur daarvan uitgebeeld word. Die stad is 'n belangrike sentrum van vervoer wat oor die Tan Son Nhat Internasionale Lughawe, die besigste lughawe in Viëtnam, beskik. Met die vinnige ekonomiese ontwikkeling verkry Ho Chi Minh-stad nuutgeboude hoëtegnologie-sones en addisionele opvoedkundige instellings vestig hul hier. Die stad dien ook as 'n belangrike media- en vermaaklikheidsbron.
Etimologie
In die loop van sy geskiedenis het Ho Chi Minh-stad verskillende name gehad wat die nedersetting deur verskillende etniese, kulturele en politieke groepe weerspieël. Oorspronklik 'n handelshawestad van die Khmer-ryk, bekend as Prey Nokor (Khmer: ព្រៃនគរ),   staan dit vandag nog bekend as Prey Nokor onder Kambodjane. Met verloop van tyd, onder die beheer van die Viëtnamese, is dit amptelik herdoop na Gia Dinh (嘉定), 'n naam wat behoue gebly het tot die tyd van die Franse verowering in die 1860's. Die naam Sài Gòn is toe aangeneem, verwester as Saïgon. Die stad word egter steeds aangedui as 嘉定 op Viëtnamese kaarte wat in die Chữ Hán taal geskryf is tot minstens 1891.
Die huidige naam, Ho Chi Minh-stad, is na hereniging in 1976 gegee om Hồ Chí Minh te vereer. Die informele naam van Sài Gòn word egter vandag nog in die daaglikse spreektaal, sowel plaaslik as internasionaal gebruik, veral onder die Viëtnamese diaspora. Daar is egter 'n tegniese verskil tussen die twee terme: Sài Gòn word gewoonlik gebruik om na die middestad in distrik een en die aangrensende gebiede te verwys, terwyl Ho Chi Minh -stad verwys na die hele moderne stad met al sy stedelike en landelike distrikte.
Kadyreliet
Kadyreliet is 'n mineraal met die chemiese formule Hg4(Br,Cl)2O wat in 1987 ontdek is.
Arnold Daly
Arnold Daly (22 Oktober 1875 – 13 Januarie 1927) was 'n Amerikaanse akteur en vervaardiger. Hy was bekend vir sy rolle in die rolprente The Exploits of Elaine (1914), An Affair of Three Nations (1915), The Menace of the Mute (1915), en The House of Fear (1915).
Callyspongia euplax
Callyspongia euplax is 'n sponsspesie in die taksonomiese indeling van die Demospongiae (gewone sponse). Die liggaam van die spons bestaan uit kieselnaalde en sponginevesels en is in staat om baie water op te neem.
Die spons behoort tot die genus Callyspongia en tot die familie Callyspongiidae. Die wetenskaplike naam van die spesie is die eerste keer geldig gepubliseer in 1887 deur Lendenfeld.
Northumberland
Northumberland (uitgespreek /nɔrˈθʌmbərlənd/) - die "land ten noorde van die Humberrivier" - is die noordelikste van die graafskappe van Engeland, geleë in die noordooste. Die graafskap, wat ook as unitêre owerheid dien, word in die noorde begrens deur Skotland, in die ooste deur die Noordsee, in die weste deur die administratiewe graafskap Cumbria, en in die suide deur die graafskappe Durham en Tyne and Wear. Die county town of amptelike hoofstad is Alnwick, alhoewel die graafskapsraad sy setel in Morpeth het.
Tot en met 1400 het Newcastle upon Tyne deel uitgemaak van Northumberland en ook as county town gedien voordat dit 'n graafskap in eie reg geword het. Gedurende die Tudor-Periode is Northumberland merkbaar uitgebrei met die anneksasie van Berwick-upon-Tweed in 1482, Tynedale in 1495, Tynemouth in 1536, Redesdale omstreeks 1542 en Hexhamshire in 1572. Islandshire, Bedlingtonshire en Norhamshire is in 1844 by Northumberland ingesluit. Ingevolge die Wet oor Plaaslike Regering van 1972 (Local Government Act 1972) is Tynemouth en ander nedersettings in North Tyneside in 1974 by Tyne and Wear ingesluit.
Northumberland het 'n geskatte bevolking van 319 000 in 2017 gehad en is dus die 44ste grootste graafskap in die land. Met slegs 63 inwoners per vierkante kilometer is Northumberland die ylste bevolkte van alle Engelse graafskappe. Dit was die onvermoë van Romeinse magte, wat die streek vanaf die 1ste eeu n.C. beset het, om Piktiese en Skotse opstandelinge in die noorde in bedwang te hou wat aan Northumberland se historiese karakter as grensstreek gegee het. 'n Versterkte grenslyn, die Muur van Hadrianus, het Romeinse gebiede in Northumberland teen aanvallers uit die noorde beskerm. Toe die Romeine Brittanje driehonderd jaar later ontruim het, het hulle 'n streek agtergelaat wat deur 'n verskeidenheid Keltiese stamme bewoon is. Later het Germaanse Angel-Saksers hul koninkryk Northumbria in die gebied gevestig.
Vir die volgende eeue het periodes van oorlog en geweldpleging afgewissel met rustiger tydperke. Northumberland, soos ons dit vandag ken, is eers omstreeks 1080 gevorm toe Skotse invallers naby Carham aan die Tweedrivier 'n militêre oorwinning oor Northumbriese magte behaal het. Na die gebied tussen die Tweed- en Tyneriviere is vervolgens as Northumberland verwys.
Weens sy ligging naby die grens met Skotland was Northumberland deur die loop van die eeue verskeie kere die toneel van veldslagte tussen Skotse en Engelse magte. Voortdurende oorlogshandelinge het graanboerdery tot stilstand gebring. Teen die 14de eeu het die grensstreek tussen Skotland en Engeland in 'n toestand van algehele wetteloosheid en anargie verkeer wat tot in die 17de eeu sou voortduur. Vir die mededingende families, wat die gebied oorheers het, het veediefstal die belangrikste bron van inkomste geword. Dit was die periode van die sogenaamde border reivers, bekwame ruiters en guerillastryders in diens van hierdie magtige grensfamilies, wat in hierdie soort diefstal begin spesialiseer het.
Groot dele van die graafskap word deur onontwikkelde moerasgebiede beslaan wat sedert 1956 beskerming geniet as die Nasionale Northumberlandpark (Northumberland National Park). Hierdie nasionale park met 'n oppervlakte van sowat 400 vierkante myl vorm saam met Kielder Water & Forest Park die grootste International Dark Sky Park in Europa - 'n gebied wat snags vry van ligbesoedeling is sodat tot 2 000 sterre teen die donker naghemel waargeneem kan word.
Klimaat
Northumberland het 'n koel gematigde seeklimaat wat bepaal word deur sy noordelike breedtegraad, sy ligging aan die Noordsee, sy hoogte bo seevlak en die afkoel-effek van heersende winde wat meestal uit oostelike rigting waai. Die graafskap is een van die droogste streke in die hele Verenigde Koninkryk, met gemiddelde jaarlikse neerslae van 864 mm (in vergelyking met 'n gemiddeld van 1125 mm vir die hele land) wat dwarsdeur die jaar val. Die hoogste gemiddelde temperature wissel van 5 °C in Januarie tot 19 °C in Julie.
Woolsack
The Woolsack in Woolsackweg in Rondebosch is 'n herehuis op die kampus van die Universiteit van Kaapstad. Rudyard Kipling het vir periodes daarin gewoon.
Hierdie huis is in 1900 deur sir Herbert Baker ontwerp vir Cecil John Rhodes wat die huis spesiaal vir die gebruik van sy vriend Kipling laat bou het. Tussen 1900 en 1907 het Kipling en sy gesin elke jaar van so Desember tot April daar gewoon om van die Europese winters weg te kom. Na bewering het hy sy beroemde gedig If hier geskryf.
Die huis was later 'n ministerswoning. Tans word dit gebruik deur die fakulteit argitektuur van Ikeys.
Mitsuhisa Taguchi
Mitsuhisa Taguchi (田口 光久) was 'n voormalige Japannese sokkerspeler. Hy het vir die Japannese nasionale sokkerspan uitgedraf.
Grassuikerbos
Die grassuikerbos (Protea humiflora) is 'n blomdraende struik wat aan die bekende Proteagenus behoort. Die plant is endemies aan Suid-Afrika en kom vanaf die Du Toitskloofberge tot die Langeberg en Waboomsberge voor. Dit is deel van beide die fynbos- en renosterveld-biome. Die plant word 2 m in deursnee en blom van Julie tot September met die hoogtepunt in Augustus.
'n Brand vernietig die plant maar die sade oorleef. Die saad word in 'n doppie geberg en daarna deur die wind versprei. Die plant is eenslagtig. Bestuiwing vind plaas deur die werking van rotte en muise. Die plant groei op droë hellings van Karoo-fynbos op hoogtes van 450 – 1 200 m.
In Engels staan dit as die Patentleaf sugarbush bekend.
Guy Pearce
Guy Pearce (gebore 5 Oktober 1967) is 'n Engelse akteur en regisseur. Hy is bekend vir sy rolle in die rolprente L.A. Confidential (1997), Memento (2000), Lockout (2012), en The Rover (2014).
Kaasburger
'n Kaasburger is ’n hamburger met kaas bo-op die vleisflappie. Die benaming is ’n kofferwoord, asook ’n samestelling vanuit die woorde “kaas” en “hamburger”. Die kaas word gewoonlik gesny, waarna dit net voor die hamburger heeltemal gaar is, bygevoeg word, sodat dit kan smelt. Kaasburgers word dikwels met vulsels soos blaarslaai, tamatie, uie, agurkies, mosterd, mayonnaise of tamatiesous bedien. By kitskoseetplekke is die kaas wat kenmerkend gebruik word, verwerkte kaas, hoewel afwisseling kan voorkom, soos Cheddar, Mozzarella, Pepper Jack sowel as Switserse en bloukaassoorte. Die kaas binne-in die kaasburger kan aansienlik van voedingswaarde verskil: 'n Enkele snytjie Cheddar kan 95 kalorieë en 5 gram versadigde vette by 'n burger voeg. Ander soorte en hoeveelhede kaas sal verskille tot gevolg hê, afhangend van hul onderskeie voedingswaardes.
Geskiedenis
Tydens die mid-1920s en 1930s het die kaasburger amptelik die lig gesien; gepaardgaande hiermee is daar etlike aansprake wat gemaak word oor wie nou eintlik die eerste kaasburger gemaak het. Daar word gereken dat Lionel Sternberger die kaasburger uitgevind het toe hy by sy pa se toebroodjiewinkel in Pasadena, Kalifornië, as braaikok gewerk en “proefondervindelik ’n reep Amerikaanse kaas op ’n sputterende hamburger gevoeg het”. ’n Ander eetplek, Kaelin’s Restaurant, in Louisville, Kentucky, voer aan dat hulle die kaasburger (as húl breinkind) in 1934 aan die publiek begin verkoop het. In 1935 is die handelsnaam (“cheeseburger”) egter aan ’n ander eienaar, Louis Ballast van die Humpty Dumpty Drive-In, in Denver, Colorado, toegeken.
Bedieningswisselvorme
Gewilde vulsels sluit spek, avokado of guacamole, gekerfde pangebraaide sampioene, kaassous en/of rissiesous in. Heinz 57-sous is veral gewild onder burgerliefhebbers. Aan die meer skamele kant word gebakte eier, roereier, salsa, pynappel, jalapeno’s, verskeidenheid rissies, ansjovis, stukkies ham of bologna, peperwortel, suurkool, gerookte of teriyaki-gekruide beesvleis, Tartaarse sous, uieringe of slaptjips gebruik.
’n Kaasburger kan meer as een hamburgervleisflappie hê. ’n Twee-stapel word ’n dubbelkaasburger genoem; ’n trippel/driedubbele kaasburger beskik oor drie vleisflappies en ’n ‘‘quadruple’’/viervoudige kaasburger beskik oor vier.
Callyspongia fistularis
Callyspongia fistularis is 'n sponsspesie in die taksonomiese indeling van die Demospongiae (gewone sponse). Die liggaam van die spons bestaan uit kieselnaalde en sponginevesels en is in staat om baie water op te neem.
Die spons behoort tot die genus Callyspongia en tot die familie Callyspongiidae. Die wetenskaplike naam van die spesie is die eerste keer geldig gepubliseer in 1892 deur Topsent.
2013 Italiaanse Grand Prix
Die 2013 Formule Een Italiaanse Grand Prix is op 8 September 2013 op die Autodromo Nazionale Monza, in Italië, gehou. Dit was die dertiende wedren van die kampioenskapseisoen en is deur Sebastian Vettel in sy Red Bull Racing-Renault gewen.
Pofadder
Pofadder kan verwys na:
Lodewyk XVI van Frankryk
Lodewyk XVI (23 Augustus 1754 – 21 Januarie 1793) was die laaste koning van Frankryk voor die val van die monargie tydens die Franse rewolusie. Daar is na hom verwys as Citizen Louis Capet gedurende die vier maande net voor sy teregstelling by wyse van die guillotine. In 1765, na die dood van sy vader, Louis, Dauphin van Frankryk (seun van Louis XV), word hy die nuwe Dauphin.
Met die dood van sy oupa Lodewyk XV op 10 Mei 1774, neem hy tot 4 September 1791 die titel Koning van Frankryk en Navarra aan, toe hy die titel van Koning van "die Franse" ontvang, tot en met die afskaffing van die monargie op 21 September 1792.
Bewind
Die eerste deel van Lodewyk se bewind is gekenmerk deur pogings om Frankryk te hervorm volgens die ideale van die Verligting – dit het ingesluit die afskaffing van lyfeienskap en die belasting vir nie-adellikes, asook toenemende verdraagsaamheid jeens nie-Katolieke. Die Franse adel het negatief hierop gereageer en die inwerkingstelling daarvan suksesvol teengestaan. Ontevredenheid onder die gewone burgers het hierna toegeneem.
Van 1776 af het Lodewyk die Noord-Amerikaanse koloniste aktief ondersteun wat onafhanklikheid van Brittanje wou hê. Hulle het dit eindelik in 1783 gekry met die Verdrag van Parys. Die gevolglike skuld en finansiële krisis het bygedra tot die ongewildheid van die monargie. Ontevredenheid onder die middel- en laer klas het toegeneem en dit het gelei tot ’n al hoe groter teenstand teen die adel en die absolute monargie, waarvan Lodewyk en sy vrou, Marie Antoinette, as verteenwoordigend beskou is. In 1789 is die Bastille-gevangenis tydens die opstande in Parys bestorm en die Franse Rewolusie het begin.
Lodewyk se besluiteloosheid en konserwatisme het hom al hoe ongewilder gemaak. Toe hy in Junie 1791 na Varennes vlug, vier maande voordat die konstitusionele monargie afgekondig is, het dit oënskynlik gerugte bevestig dat hy sy hoop op oorlewing geplaas het op ’n buitelandse inval. Sy geloofwaardigheid is daardeur kwaai ondermyn en die afskaffing van die monargie het ’n al hoe groter moontlikheid geword.
Verhoor en teregstelling
In Augustus 1792, ’n maand voor die konstitusionele monargie afgeskaf en ’n republiek afgekondig is, is Lodewyk van die troon gesit en in hegtenis geneem. Hy is verhoor en skuldig bevind aan hoogverraad. Op 21 Januarie 1793 het hy onder die valbyl gesterf as "burger Louis Capet", ’n bynaam.
Hy is die enigste Franse koning wat tereggestel is en sy dood het ’n einde gebring aan die Franse monargie van langer as duisend jaar.
Suiwelproduk
Suiwelprodukte is voedsel wat van die melk van soogdiere vervaardig word. Voorbeelde van suiwel sluit in, kaas, botter, roomys, jogurt, karringmelk, kondensmelk, poeiermelk, ens.